Арганізатарамі мерапрыемства выступілі БДУ, грамадскае аб’яднанне “Саюз жанчын БДУ” і Еўразійскі нацыянальны ўніверсітэт імя Л.М.Гумілёва (Астана) пры падтрымцы Пасольства Рэспублікі Казахстан у Беларусі. Удзельнікамі форуму, які сёлета праходзіў упершыню, сталі каля 300 вучоных з 50 універсітэтаў і навуковых інстытутаў Беларусі, Расіі і Казахстана. З вітальным словам да запрошаных звярнуліся прарэктар па навуковай рабоце БДУ Васіль Сафонаў, рэктар Еўразійскага нацыянальнага ўніверсітэта імя Л.М.Гумілёва Ерлан Садыкаў, саветнік-пасланнік Пасольства Рэспублікі Казахстан у Беларусі Мурат Лаўмулін і старшыня грамадскага аб’яднання “Саюз жанчын БДУ” Ірына Казакова.